《登楼有怀》
宋代·姚孝锡

老愧凭阑目力昏，百年怀抱向谁论。
晴空雁起云边塞，夕照人归郭外村。
因记昔游惊迅晷，暂将离恨付清尊。
谁人肯似边居士，远驾朱轮过雀门。

作者简介：徐州丰县人，字仲纯，号醉轩。徽宗宣和六年进士。授代州兵曹。金兵侵雁门，州将议以城降，孝锡投床大鼾，略不为意。后脱身移居五台，不仕。善治生，积粟至数万石，遇岁饥，尽出以赈贫乏，多全活。中年后，以家事付诸子，日与宾朋纵吟山水诗酒间。卒年八十三。有《鸡肋集》。